Мастак упэўнены, што ў пагоні за ажыццяўленнем прымітыўных жаданняў у нашым грамадстве былі страчаныя такія паняцці, як высакароднасць, сумленнасць, прыстойнасць. Акрамя таго, знікла тонкасць у адносінах да жыцця. Ён сцвярджае: народу патрэбны новы ідэал, праз які прыйдзе адчуванне гармоніі да кожнага чалавека і ў кожны дом. Менавіта пошукам такога ідэалу Рыгор Несцераў займаецца апошні час. Ён не шукае новыя стылі ці мудрагелістыя тэмы, а, наадварот, з дапамогай прастаты і лёгкасці працягвае мастацкае даследаванне рэчаіснасці.